
Н а р е д б а

за търговска дейност и услуги на
територията на Община Пирдоп

( приета  с Решение № 48/29.03.2012 г. на ОбС – Пирдоп; доп. с Решение № 26/31.03.2016. на ОбС – Пирдоп; изм. с Решение № 89/29.06.2017г. на ОбС – Пирдоп; изм. и доп. с Решение № 127/25.09.2025г. на ОбС – Пирдоп)
ГЛАВА ПЪРВА

ОБЩИ ПОЛОЖЕНИЯ

Чл.1. С тази наредба се урежда редът и условията за откриването и функционирането на търговските обекти и търговията на открито на територията на Община Пирдоп.

Чл. 2. Целта на Наредбата е да осигури защита на потребителите и условията за лоялна конкуренция в търговската дейност, опазване на обществения ред и здравето на гражданите.

Чл.3. С наредбата се въвежда :

1. вписване в информационни масиви на обекти , извършващи търговска дейност на територията на община Пирдоп;

2. разрешителен режим за ползване на място за извършване на търговска дейност на открито.

Чл.4. Търговски обекти по смисъла на тази наредба са :

1. обекти за търговия с хранителни стоки;

2. обекти за търговия с нехранителни стоки;

3. заведения за хранене и развлечения;

4. средства за подслон и места за настаняване;

5. обекти за услуги;

6.хуманитарни и  селскостопански аптеки;

7. бензиностанции и газстанции;

8. складове и площадки за търговия с отпадъци от черни и цветни метали ,дърва и дървен материал,  горивни и строителни материали и др.

9. обекти по смисъла на Наредбата за реда и условията за поставяне на временни преместваеми съоръжения на територията на община Пирдоп (в сила от 05.06.2003г. ) за търговски и други обслужващи дейности, съгласно  чл.56, ал.2 от Закона за устройство на територията   

10. зали за хазартни игри;

11. интернет клубове и зали;

12. обекти за електронна търговия

13 пунктове за изваряване на ракия

Чл.5. (1) Търговските обекти по чл. 4 могат да разкриват и стопанисват всички физически и    юридически лица, надлежно регистрирани според съществуващото законодателство и  физически лица, производители на селскостопанска продукция.

[image: image3.emf](2) Търговията на открито в общинските пазари на територията на Община Пирдоп се организира с Наредбата за реда и условията за поставяне на временни преместваеми съоръжения на територията на община Пирдоп (в сила от 05.06.2003г. и въз основа на схема, одобрена от Гл.архитект на Община Пирдоп  ) за търговски и други обслужващи дейности.

ГЛАВА ВТОРА
ИЗВЪРШВАНЕ НА ТЪРГОВСКА ДЕЙНОСТ В СТАЦИОНАРНИ ОБЕКТИ НА ТЕРИТОРИЯТА НА ОБЩИНА ПИРДОП
РАЗДEЛ І

РЕД И УСЛОВИЯ ЗА ЗАЯВЯВАНЕ НА РАБОТНО ВРЕМЕ НА СТАЦИОНАРНИ ТЪРГОВСКИ ОБЕКТИ
Чл. 6 (1) За търговски обект в урбанизирани територии търговецът предлага работно време и часове за зареждане в рамките от 06.00 ч. до 22.00 ч. с изключение на пиковите часови зони от 7.00ч. до 9.00ч. и от 16.00ч. до 18.00ч.
 (2)Заявлението за работно време на обекта (по образец) в 2 екземпляра се подава до кмета на общината със започване дейността на обекта.
(3) В заявлението се посочва:
- фирма, ЕИК (БУЛСТАТ);
- вид на търговския обект;
- адрес на търговския обект;
- трите имена и телефон на лицето, отговорно за търговския обект;
- номер на удостоверението за регистрация, съгласно чл. 12, ал. 7 от Закона за храните - за обекти по чл. 4, т. 1 и т. 3;
- номер на удостоверение за вписване в регистър по Закона за занаятите и номер на майсторско свидетелство - за обекта в които се упражняват занаяти;
- обектът се намира/не се намира в жилищна сграда;
- обектът отстои/ не отстои на повече от 30 метра от жилищна сграда.
(4) Търговецът заявява работно време и часове за зареждане. При необходимост представя съгласувана от гл. архитект на района схема за разполагане на маси, столове и други подвижни съоръжения около обекта.

Чл. 6а. (1) За търговски обект в урбанизирани територии търговецът предлага работно време и часове за зареждане в рамките от 06.00 ч. до 22.00 ч.с изключение на пиковите часови зони от 7.00ч. до 9.00ч. и от 16.00ч. до 18.00ч.

(2) За търговски обект, който с дейността си предизвиква шум и се намира на отстояние до 30 метра от жилищни сгради, както и за обект, разположен в сграда с режим на етажна собственост, работното време е от 06.00 ч. до 22.00 ч.
(3) Търговецът може да предложи работно време извън посоченото по ал. 1 или ал. 2, като в този случай следва да представи протокол от Регионална инспекция за опазване и контрол на общественото здраве (РИОКОЗ) или лицензирана лаборатория за съответствие с допустимите нива на шум в и около обекта. За търговски обект, находящ се в жилищна сграда с режим на етажна собственост се изисква и съгласие на 50 % + 1 от собствениците, включително съгласието на всички непосредствени съседи.
(4) При непредставяне на документите по ал. 3 за работно време на обектите по ал. 1 се счита времето, определено в рамките от 06.00 ч. до 22.00 ч., а за обектите по ал. 2  в рамките от 06.00 ч. до 22.00 ч., като същото се вписва в информационния масив по чл.7. Чл.6б. (1) По искане на търговеца, за определен ден, кметът на общината със заповед може да удължи, определеното в заявлението работно време.
(2) Кметът на общината може със заповед едностранно да промени работното време, ако в рамките на една година са констатирани:
1. две или повече жалби от граждани за наднормени нива на шум, чиято основателност е доказана с протоколи за замерване на шум от Регионална инспекция за опазване и контрол на общественото здраве;

2. два или повече случая на неспазване на работното време, установени по надлежния ред от служители на общинската администрация или от органите на Районно управление на полицията(РУП).
Чл. 6в. Не се допуска експлоатация на маси и столове за консумация на открито пред обекти:
1. по чл. 6а, ал. 1 преди 07.00 ч. и след 22.00 ч.
2. по чл.6а, ал. 2 преди 07.00 ч. и след 22.00 ч.
Чл. 7. (1) Търговските обекти по чл.4 от Наредбата, подават заявление за работно време на търговския обект, длъжностно лице  упълномощено от кмета на общината извършва проверка и осигурява служебно за нуждите на производството необходимата информация и/или документи от съответния орган.
(2) При съответствие на заявените с установените от длъжностното лице данни, заявлението се заверява от кмета на общината или упълномощено от него лице и се вписва в информационен масив „Стационарни търговски обекти", като един екземпляр се връща на търговеца.
(3) Търговецът прилага към заявлението за работно време, копия от следните документи:
1. актуално удостоверение за вписване в търговския регистър към Агенция по вписванията;
2. удостоверение за регистрация, съгласно чл. 12, ал. 7 от Закона за храните - за обекти по чл. 3, ал. 1, т. 1 и т. 3;
3. удостоверение за вписване в регистър по Закона за занаятите и майсторско свидетелство - за обекти, в които се упражняват занаяти от юридически лица;
4. карта за индентификация по регистър БУЛСТАТ, удостоверение за вписване в регистър по 
Закона за занаятите и майсторско свидетелство - за обекти, в които се упражняват занаяти от физически лица.
(4) Заверката на заявлението за работно време и вписването му в информационен масив "Стационарни търговски обекти" се извършва в случаите по ал. 1 в едномесечен срок, а по ал. 3 в 7 (седем) дневен срок от подаването му.
Чл. 8. (1) При необходимост, кметът на общината дава задължителни писмени указания, свързани с прилагане на императивни нормативни разпоредби за осигуряване спокойствието на гражданите и обществения ред.
(2) Информация за постъпилите заявления се предоставя на техническата служба на общината за установяване законността на обекта, в съответствие с изискванията на ЗУТ.
Чл. 9. (1) Информационният   масив "Стационарни търговски обекти" съдържа:
- входящ номер на заявлението;
- фирма, ЕИК (БУЛСТАТ);
- седалище и адрес на управление на търговеца;
- трите имена на лицето, представляващо търговеца;
- вид на търговския обект;
- адрес на търговския обект;
- име и телефон на лицето, отговорно за търговския обект;
- работно време и часове за зареждане.
(2) В случаите по чл. 6б, ал. 2 за работно време на обекта в информационния масив се вписва времето, определено със заповедта на кмета на общината.
(3) По преценка на кмета на общината могат да се вписват и други обстоятелства.
(4) Документите по чл. 6а, ал. 3 и чл. 7 се съхраняват от длъжностното лице, което води информационния масив.
Чл.10. Завереното заявление за работно време на търговския обект се съхранява в обекта.
РАЗДЕЛ ІІ

РЕД И УСЛОВИЯ ЗА ВПИСВАНЕ В ИНФОРМАЦИОНЕН МАСИВ
“СТАЦИОНАРНИ ТЪРГОВСКИ ОБЕКТИ”
Чл. 11./1/ Информационният масив “Стационарни търговски обекти” се изгражда и поддържа от общинската администрация и съдържа :

1. вид и наименование на търговския обект;

2. адрес на търговския обект;

3. фирма, седалище , адрес на управление и телефон за контакти;

4. име на лицето , представляващо търговеца;

5. номер и дата на заявлението за вписване;

6. работно време на обекта;

7. номер на заповедта за удължено и непрекъснато работно време ;

1.1Вписванията извършени в информационен масив „Стационарни търговски обекти ” се използват за служебно ползване и се съхраняват на магнитен носител.

1.2.Вписвания и допълнения на данни към информационен масив „Стационарни търговски обекти ” се извършва служебно от извършени проверки на контролни органи от Общинската администрация

(2). Вписванията  извършени в информационен масив „ Стационарни търговски обекти” се използват за служебно ползване и съхраняват на магнитен носител.

:(3).Вписвания и допълнения на данни към информационен масив „Стационарни търговски обекти” се извършва служебно от извършени проверки на контролни органи от Общинска администрация.

Чл. 12. (1) Посоченото в заявлението работно време се съобразява с изискванията за осигуряване спокойствие и опазване на обществения ред , в съответствие с разпоредбата на Наредбата за опазване на обществения ред  в Община Пирдоп.

1.1 нормирано работното време на търговските обекти се определя от собственика (управителя) на фирмата или упълномощено от него лице;

1.2. нормирано работно време обхваща работното време за търговски обекти, разположени в приземни и партерни етажи на жилищни сгради в часовете и периода :

а) от 06.00 до 22.00 часа от 1 ноември до 31 март при въведено зимно часово време.

б) от 06.00 часа до 23.00 часа за периода от 1 април до 31 октомври при въведено лятно часово време 

[image: image4.emf](2) Удължено работно време на търговски обект е в часовите граници от 06.00 до 24.00 часа .2.1. Определя се със заповед на кмета на общината, като се отчита влиянието на месторазположението им, конструкцията на сградата, класификацията и категоризацията на обекта по Закона за туризма:

2.2.  търговски обекти разположени в самостоятелни нежилищни сгради или собствени еднофамилни жилища могат да работят с удължено работно време;

(3). Непрекъснато работно време е в часовите граници от 06.00 до 06.00 часа

3.1.  заведения за хранене и развлечения и магазини за продажба на хранителни стоки в самостоятелни нежилищни сгради или собствени еднофамилни жилища;

3.2.  заведения за хранене и развлечения разположени извън населените места;

3.3 .заведения за хранене и развлечения разположени на територията на автогари, железопътни гари, денонощни бензиностанции и газстанции.

(4) Кметът на общината определя със заповед при заявена потребност от търговеца удължаване определеното работно време на заведения за хранене и развлечения посочени в ал. 2, т. 1 разположени в самостоятелни нежилищни сгради или собствени еднофамилни жилища до 04.00 часа при следните случаи:

1. за семейни тържества, за национални и професионални празници, срещи и абитуриентски балове;

2. по желание на търговеца за дните петък и събота до 02.00 часа.

(5) Удължено и непрекъснато и работно време на търговски обекти се разрешава при липсата на установени нарушения в предходните 6 (шест) месеца от компетентните контролни органи.

(6) За определяне непрекъснато и удължено работното време търговецът представя:

1. заявление по образец;

2. становище на:  Районно управление „Полиция”– Пирдоп, за установени нарушения на обществения ред по Наредбата за опазване на обществения ред   в Община Пирдоп и за 
нарушения и изпълнение на задълженията на търговеца по чл. 23, ал. 4, т. 5 и т.7 от Наредба за търговска дейност и услуги на територията на Община  Пирдоп.

За новопостроени и новообособени търговски обекти не се изисква становище по т. 2 и т. 5.;

3. копие от регистрация на дейността за самоохрана на обекта издадена от РУП” или договор с лицензиран търговец за частна охранителна дейност за конкретния обект, за осигуряване обществения ред ,охраната и безопастността на деца и посетители;

4. становище от Районно управление “Пожарна защита и спасяване”-Пирдоп за пожарообезопасеността на обекта съгласно Наредбата за пожарна и аварийна безопастност на територията на община Пирдоп;

5. становище от контролните органи при Община Пирдоп за установени нарушение на обществения ред по Наредбата за опазване на обществения ред и чистотата в Община  Пирдоп и Наредба за търговска дейност и услуги на територията на Община Пирдоп  ;

6. (Отменена с Решение № 89/ 29.06.2017г.)
 (7) Основание за отказ за издаване заповед за обекти по ал. 5 са:

1. непредставяне или непълни документи по ал. 3;

2. извършени нарушения по настоящата Наредба;

3.неизпълнени задължения по чл.23 от настоящата наредбата.

4. наличие на неизплатени глоби, такси и други парични вземания към общината.

(8) Отказът може да се обжалва по реда и в сроковете на Административнопроцесуалния кодекс.

(9) Към общинската администрация се създава постоянна комисия по търговия за разглеждане на постъпилите заявления за утвърждаване или промяна на работно време, включваща представители на Общински съвет, РУП,РУПЗС ,на ресторантьори и хотелиери (търговци) в Община Пирдоп

[image: image5.emf] (10) Правилникът за работата и членовете на комисията се определят със заповед на кмета на Община Пирдоп.

 Чл.13. (1) Търговецът е длъжен да съхранява заповедта по чл. 12, ал. 2 в търговския обект

и представя на контролните органи при поискване.

(2) Заповедта е безсрочна и важи  до промяна на  обстоятелствата за съответния обект и за търговеца,  стопанисващ обекта.

Чл.14. При промяна на обстоятелствата, отразени в удостоверението за вписване в информационен  масив “СТО”, търговецът е длъжен в едномесечен срок от настъпването им, да информира кмета на общината. Вписване на променените обстоятелства се извършва по реда на  чл.7 от настоящата наредбата.

Чл.15. Постъпилите по чл. 12 документи се съхраняват от определено със заповед на кмета длъжностно лице от общинската администрация.

РАЗДЕЛ IIІ

ИЗИСКВАНИЯ ПРИ ИЗВЪРШВАНЕ НА ТЪРГОВСКА ДЕЙНОСТ В
СТАЦИОНАРЕН ОБЕКТ
Чл.16. (1) На видно място на фасадата /витрината/ на търговския обект задължително се поставя постоянен надпис - художествено изработен на български език с наименованието  на обекта.

(2) Разполагането на рекламно информационни елементи (РИЕ) върху обекти общинска, държавна или частна собственост се извършва с одобрен проект разрешен от компетентните органи на Община Пирдоп.

 (3) На фасадата /витрината/ на търговския обект могат да се изписват надписи на български език, указващи вида на предлаганите стоки и услуги.

(4) Допуска се дублетен надпис на друг език с шрифт не по-голям от основния.

(5) Витрините на обектите да са аранжирани и оформени естетично, съобразно годишните сезони и редовно се поддържат чисти.

(6) Периодично да се извършва боядисване, пребоядисване и измиване на външните фасади на сградите и витрините на търговските обекти.

Чл. 17. (1) В близост до входа на търговския обект задължително се поставя надпис и / или табела по утвърден от търговеца образец и размери, съдържащ следната информация:

1. фирмата и седалището на търговеца;

2. работното време на търговския обект;

3. името и фамилията на лицето, отговорно за обекта.

4. (2) При затваряне на търговския обект, търговецът обявява това на мястото, на което обявява работното време.

(3) При затваряне за повече от 1 ден включително и почивния, се посочва причината и времетраене на затваряне.

(4) При разполагане на щандове на различни търговци в търговски обект, се поставя табела с данните на ал. 1 за всеки щанд.

[image: image6.emf]Чл. 18..(1) В обектите по чл. 4, т. 3 и т.4, освен посочените в предходната алинея документи, на определено от търговеца място задължително се поставят удостоверения, стикери и отличителен знак ( плакет ) за категоризация на заведения за хранене и развлечения, средства за подслон и места за настаняване, максимален брой места за посетители и други разрешения.

(2) Търговецът е длъжен да съхранява в търговския обект и представя на контролните органи:

1. Заявление за работно време на търговския обект;
2. разрешение за търговия с тютюн и тютюневи изделия;
3. регистрация за извършване на туристическа  и туроператорска агентска дейност;
4. удостоверение за категория на обектите по чл.3, ал.1, т. 3 и т. 5, съгласно   Закона за туризма;
5. копие от документа за произхода на стоките;
6. документ за съответствие на контролно-измервателните уреди с изискванията на Държавната агенция за метрологичен и технически надзор;
7. удостоверение за вписване в Търговския регистър към Агенция по вписванията;
8. разрешение за ползване на място за разполагане на подвижни съоръжения пред стационарен търговски обект, схема и документ за платена такса.
9. документи изискуеми от специални нормативни актове, лицензи, разрешителни и други, в зависимост от предмета на дейност.
Чл. 19. Търговецът е длъжен да предлага на потребителите стоки и услуги съгласно изискванията на Закона за защита на потребителите.чрез :
1. информация за стоките и услугите;

2. защита срещу рискове от придобиването на стоки и услуги, които могат да застрашат живота, здравето или имуществото им;
3. защита на икономическите им интереси при придобиването на стоки и услуги при заблуждаваща и неразрешена сравнителна реклама, нелоялни търговски практики и способи за продажба неравноправни договорни условия и предоставянето на гаранции за стоките;

4. обезщетение за вреди, причинени от дефект на стоки.
Чл. 20. Лицата, извършващи търговска дейност, след извършена проверка от упълномощени длъжностни лица по контрола са длъжни при повикване да се явяват в указаната администрация на посочената дата и час при съответното длъжностно лице и да предоставят исканата информация.

Чл. 21. (1) Всеки собственик или наемател и персоналът на търговските обекти са длъжни да спазват всички изисквания по поддържането на чистотата и обществения ред в него, външния му вид и прилежащата територия.

(2) Управителите и наемателите на търговските обекти се задължават:

1. да поддържат чистотата на територията, която заемат, както и на принадлежащите към нея тротоари и затревени площи;

2. при паднал сняг или заледяване да почистват прилежащите им тротоари и подходи за зареждане със стоки;.

3. да осигуряват незабавно прибиране на стоките (по възможност направо от превозното средства) и извозват освободения амбалаж;

4. лицата, извършващи търговия и услуги на открито, включително при провеждането на панаири и други, задължително почистват местата след приключване работата.

Чл. 22. (1) Търговецът е длъжен:

1. да извършва производствена, търговска дейност и услуги след получаване на съответните разрешителни документи;

2. да извършва търговска дейност и услуги съгласно изискванията на чл. 38, ал. 2 от Закона за устройство на територията.

3. да продава пиротехнически изделия с увеселителна цел по установения ред с разрешително издадено съгласно Закона за контрол над взривните вещества, огнестрелните оръжия и боеприпаси;

4. да зарежда със стоки търговския обект съобразно чл.99  от Закона за движение по пътищата.
[image: image7.emf]5. да използва оркестрово или механично възпроизвеждане на музика до 22.00 часа в заведения за хранене и развлечения с разкрити допълнителни открити площи за летни градини (тераси) в населените места;

6. да извършва продажба на разрешени стоки от моторни превозни средства, с разрешение издадено по надлежния ред от Общината;

7. да използва тротоари за търговска дейност и услуги, при утвърдена схема, разрешение за поставяне и заплатена такса;

(2) Търговецът няма право:

1. да ползва тротоарите и площите около производствените, търговските обекти и обектите за услуги за съхраняване на стоки и амбалаж;

2. да изоставя търговски маси (сергии) и преместваеми търговски обекти след изтичане на срока на разрешителното или отнемане на същото;

3. да изнася озвучителни уредби пред търговските обекти /магазини/ и озвучаване пространството около тях под каквато да е форма ;

4. да прибира и изнася шумно търговски маси и столове към летните градини на заведенията за хранене и развлечения, да оставя в работен режим шумни хладилни, климатични и други машини и съоръжения след  22.00 часа;

5. да поставя маси с цел обособяване на летни градини към магазини за хранителни, промишлени стоки и ателиета за услуги с цел консумация на храна и напитки;

6. да ползва фасадата на търговския обект и площта около него за излагане на стоки;

7. да извършва търговска дейност и услуги отделящи вредни вещества и наднормен шум .

Чл. 23. Търговецът е длъжен да осигури защита на децата и посетителите в търговския обект чрез изпълнение на следните мероприятия :

(1) Собствениците или ползвателите на заведения за хранене и развлечения, средства за подслон и настаняване определят конкретни условия за достъп на деца в тях, доколкото 
това не противоречи на императивни норми на действащото законодателство и контролират тяхното изпълнение .

(2) Условията по ал.1 се конкретизират съобразно броя на децата, броя на посетителите и спецификата на обекта или вида на проявата.

(3) Информацията за максималния брой места в обекта и условията по ал.1 се поставя трайно на видно за посетителите място;

(4) лицата по чл. 23, ал. 1, предприемат необходимите действия за осигуряване безопасността на посетителите ( непълнолетни и пълнолетни граждани ) и предотвратяване на инциденти, като:

1. не допускат превишаване на максималния капацитет от посетители (клиенти) на обекта;

2. осигурят достатъчно на брой и с необходимата пропускателна способност аварийни изходи на обекта и безпрепятствен достъп до тях;

3. организират и контролират ефикасен пропускателен режим за обекти с удължено и непрекъснато работно време

4. не допускат в обекта :

а) лица , които носят оръжие в увеселителни заведения, питейни заведения и барове и други общо опасни средства, наркотични или други упойващи вещества

б) лица във видимо нетрезво състояние или под влиянието на други упойващи вещества;

в) отлагат или прекратяват мероприятия при установяване на обстоятелства, застрашаващи непосредствено безопасността и здравето на клиентите, за което уведомяват органите на МВР и съответните общински и държавни органи.

г) не допускат след 22.00 часа лица в заведения за хранене и развлечения без документи за самоличност;

5. да монтират технически системи за сигурност:  записващи охранителни камери за вътрешно и външно наблюдение и контрол в заведения за хранене и развлечения с удължено и непрекъснато работно време за спазване обществения ред и безопасността на посетителите;

6. да монтират, поддържат в изправност и включват външни осветителни тела за осветяване на прилежащата територия на обекта.

7. собствениците или ползвателите на заведения за хранене и развлечения, работещи с удължено и непрекъснато работно време осигуряват необходимата контролна техника –метал детектори (стационарен или ръчен) –за проверка след  22.00 часа, с цел недопускане на лица с оръжие.

ГЛАВА ТРЕТА

ИЗВЪРШВАНЕ НА ТЪРГОВСКА ДЕЙНОСТ НА ОТКРИТО
РАЗДЕЛ І

ОБЩИ УСЛОВИЯ
Чл. 24. (1) Търговията на открито (амбулантна търговия) е търговия извършена на дребно на публични места- общинска собственост (улици, площади, панаири, пазари и други подобни),
 в частни имоти и в имоти държавна собственост, само след разрешение, издадено от кмета на общината:

1. в и от превозни средства;

2. на сергии, шатри, палатки и други подобни, с разрешение, издадено от кмета на общината.

(2) Местата по ал. 1 за извършване търговия на открито се определят по схема, одобрена от Главния архитект на Община Пирдоп за съответното населено място съгласно  Наредбата за реда и условията за поставяне на временни преместваеми съоръжения на територията на община Пирдоп (в сила от 05.06.2003г.) за търговски и други обслужващи дейности.

Чл. 25. Не се разрешава търговия на открито със:

1. стоки, които поради този начин на предлагане могат да бъдат опасни за здравето;

2. лекарства;

3. петролни продукти и дериватите им;

4. тютюневи изделия;

5. стоки, за които е предвидена забрана в нормативен акт.

Чл. 26. Лицата (физически или юридически) имат право да извършват търговия на открито с разрешение, издадено по реда на чл. 28, чл. 29 и чл. 30 от Наредбата.

Чл. 27. Разпоредбите на чл. 22 се прилагат и за търговска дейност по чл. 24.

РАЗДЕЛ II

РЕД И УСЛОВИЯ ЗА ИЗДАВАНЕ НА РАЗРЕШЕНИЕ ЗА ТЪРГОВИЯ НА ОТКРИТО
Чл. 28. (1) Разрешението за извършване търговия на открито на общински терени, държавни терени и в частни имоти се издава след подаване на заявление - образец до кмета на Община Пирдоп и представянето към заявлението  на следните документи и копия от документи:

1. документ от търговския регистър или друг документ, удостоверяващ , че лицето има право по силата на друг закон или друг нормативен акт да извършва стопанска дейност;

[image: image8.emf]2. документ , удостоверяващ единния идентификационен код;

3. разрешение за поставяне на преместваемия обект, утвърдена схема за разположение и срока за ползване ;

4. при необходимост временно удостоверение от Регионална инспекция за опазване и контрол на общественото здраве - Пирдоп;
5. нотариално заверено пълномощно, ако заявлението се подава от пълномощник;

6. Отменен с Решение № 89/ 29.06.2017г.) 

[image: image9.emf](2) Разрешението се издава за срок до една година или срока , изрично упоменат в удостоверението по ал. 2, т. 3

1. не се издават разрешителни за търговия на открито с хранителни стоки;
2. разрешения за поставяне и организиране на панаири, пазари, общоградски и селищни празници се извършва с Наредбата за реда и условията за поставяне на временни 
преместваеми съоръжения на територията на община Пирдоп и въз основа на схема , одобрена от Гл.архитект на Община Пирдоп,   и утвърден асортимент от длъжностно лице от община Пирдоп ;

3. времетраенето на празничните мероприятия и мястото на извършването на търговската дейност се определя със заповед на кмета на общината;

4. по време на празници се разрешава продажбата на мартеници, картички, цветя, балони и художествени изделия в “централна зона” на град Пирдоп; 

5. при организиране на панаири, пазари, общоградски и селищни празници и др., търговията с храни се извършва с дадено писмено разрешение от органите на РИОКОЗ и /или ДВСК.

Чл. 29. (1) За продажба на разрешени асортименти стоки на открито и обособяване на летни градини към заведенията за хранене и развлечения се извършва с разрешение издадено по установения ред от кмета на общината в съответствие с  Наредбата за реда и условията за поставяне на временни преместваеми съоръжения на територията на община Пирдоп за търговски и други обслужващи дейности и съгласно чл.56 , ал.2 от ЗУТ.

(2) В заявлението се посочва необходимата максимална площ в квадратни метри и броя маси и срока за ползване.

Чл. 30. При промяна броя на масите ( заетата площ за разполагането им) в лятната градина търговецът е длъжен да подаде ново заявление в Община Пирдоп за корекция на издаденото разрешение за ползване и размера на таксата за заплащане.

Чл. 31. (1) За ползването на терен общинска собственост търговецът заплаща такса по ред, срок и размер определен от Наредбата за определяне и администриране на местните такси и цени на услуги на територията на община Пирдоп.

(2) При прекратяване ползването на терена, търговецът е длъжен да уведоми за това кмета на общината в седем дневен срок преди датата за преустановяване на дейността..

(3) Разрешението за търговска дейност на открито, копие от документа за извършено плащане на таксата се съхранява от лицето работещо на обекта и се представя при поискване от контролните органи .

Чл. 32. В разрешението за търговия на открито, задължително се посочват следните данни:

 съответния вид и място на търговската дейност.;

1. фирма, седалище и адрес на търговеца;

2. заемана площ на съоръжението;

3. разрешение за ползване по утвърдена схема от главния архитект на общината;

5. асортимента на стоките с които се търгува ;

6. документ за платена таксата.

Чл.33. (1) Разрешителното за извършване на търговска дейност на открито се издава в 2 (два) екземпляра, от които един за Община Пирдоп до 14 дни след подаване на заявлението.

(2) Издадените разрешения се вписват в информационен масив “Търговия на открито ”от определено длъжностно лице от кмета на общината.

Чл.34 (1) Кметът на общината отказва издаването на разрешение за търговия на открито, когато търговецът не е предоставил посочените в настоящия раздел документи и разрешения асортимент стоки.

(2) Отказът може да се обжалва по реда и в сроковете на Административнопроцесуалния кодекс.

(3) Кметът на общината отнема разрешението:

1. мястото не се използва по предназначение;

2. не се използва от лицето на което е предоставено;

3. когато обществени нужди налагат това.

(4) Разрешението се отнема със заповед на кмета на общината, която подлежи на обжалване по реда и в сроковете на Административнопроцесуалния кодекс.
ГЛАВА ЧЕТВЪРТА


ТЪРГОВИЯ НА ОТКРИТО В ИМОТИ ЧАСТНА СОБСТВЕНОСТ

Чл. 35. (1) При упражняване на търговска дейност на открито в имоти частна собственост търговците (физически и юридически лица) заявяват работно време в общинската администрация.
(2) Заявлението по ал. 1 (по образец) в два екземпляра се подава до кмета на общината при започване на дейността.
(3) В заявлението се посочват следните данни:
- фирма, ЕИК (БУЛСТАТ);
- лицето, което извършва търговската дейност от името на търговеца;
- точен адрес, вид и площ на съоръжението;
- вида на стоките, с които ще се търгува;
- работно време.
(4) След подаване на заявлението, длъжностно лице, упълномощено от кмета на общината  извършва проверка и осигурява служебно за нуждите на производството необходимата информация и/или документи от съответния орган.
(5) Търговецът може да приложи към заявлението копия от следните документи:
- актуално удостоверение за вписване в търговския регистър към Агенция по вписванията;
- други документи, на които лицето, извършващо търговската дейност се позовава.
(6) Когато заявителят е земеделски производител, към заявлението се прилагат копия от:
- анкетна карта за регистрация на земеделски производител, заверена от компетентния орган за съответната година;
- регистрационна карта на земеделски производител, заверена за съответната година;
- други документи, на които лицето се позовава..
 
Чл.36. (1) Заявлението за работно време се заверява и се вписва в информационен масив „Обекти за търговия на открито в имоти частна собственост" от упълномощено от кмета на общината длъжностно лице в едномесечен срок за случаите по чл. 35, ал. 4, а в случаите по чл. 35, ал. 5 и ал. 6  в 7 (седем) дневен срок от подаването му. Екземпляр от завереното заявление се предоставя на заявителя.
(2) Търговецът е длъжен да представи при поискване от контролните органи следните документи:
1. заявление за работно време за търговия на открито в имот частна собственост;
2. копие от документа за произход на стоките;
3. документ за съответствие на контролно-измервателните уреди с изискванията на Държавната агенция за метрологичен и технически надзор;
4.документи изискуеми от други нормативни актове.
(3) При промяна на обстоятелствата по чл. 35, ал. 3, търговецът е длъжен в 14-дневен срок от настъпването им да информира кмета на общината  по реда на чл. 35, ал. 2. Вписването се извършва съобразно чл. 36, ал. 1.
Чл. 37. (1) Работното време за извършване на търговия на открито в имоти частна собственост се определя в рамките от 07.00 ч. до 22.00 ч.
(2) Разпоредбите на чл. 28  се прилагат съответно и при извършване на търговия на открито в имоти частна собственост.
(3) Не могат да бъдат предмет на търговска дейност на открито в имоти частна собственост:
1. стоки, които поради този начин на предлагане могат да бъдат опасни за здравето;
2. лекарства, лекарствени материали и продукти, медико-санитарни и хигиенни материали
3. петролни продукти и дериватите им;
4. вино и спиртни напитки;
5. стоки, за които е предвидена забрана в нормативен акт.
ГЛАВА ПЕТА
КОНТРОЛ
Чл. 38. Контролът по спазване изискванията на настоящата наредба се осъществява от упълномощени от кмета на общината длъжностни лица, служители от Районно управление на полицията -Пирдоп  и Районно управление“Пожарна  защита и спасяване”– Пирдоп и други организации, определени със заповед на кмета на общината.

Чл. 39. Контролните органи имат право:

1. на свободен достъп до подлежащите на контрол обекти;

2. да изискват необходимите документи във връзка с осъществявания от тях контрол;

3. да съставят актове при установяване на нарушения по настоящата наредба.

Чл. 40. Контролните органи са длъжни :

1. да се легитимират при извършване на проверка;

2. да установяват точно фактите при извършване на проверка;

3. да дават задължителни предписания за отстраняване на несъответствия и нарушения на настоящата Наредба;

4. да дават заключения по възражения във връзка с констатирани нарушения;

5. да опазват служебната и търговска тайна и да не разгласяват данни , станали им известни при или по повод изпълнение на служебните задължения.

ГЛАВА ПЕТА

АДМИНИСТРАТИВНО НАКАЗАТЕЛНИ РАЗПОРЕДБИ
Чл. 41. (1) За нарушения разпоредбите на настоящата наредба на виновните лица се налага глоба от 50 до 1000 лева,  а на едноличните търговски и юридически лица, имуществена санкция в размер от 500 лева до 3 000 лева.

(2) При повторно нарушение на виновните лица се налага глоба, а на едноличните търговски и юридически лица, имуществена санкция в размер от 1000 лева  до 5 000  лева.

(3) При системни нарушения на настоящата наредба на виновните лица и на едноличните търговци и юридически лица се отнема удостоверението за вписване за период до 1 (една) година.

(4) За неизпълнение на задължителни предписания на контролните органи за отстраняване на несъответствие или нарушения на наредбата , на виновните лица се налага глоба, а на едноличните търговци и юридически лица имуществена санкция в размер от 200лева до 3 000 лева.

(5) При случай на нарушаване спокойствието на гражданите и обществения ред, се налагат санкции както следва:

1. глоба в размер от 100 лева до 1000 лева;

2. промяна работното време на обекта за срок от 3 (три )месеца;

3. затваряне на обекта до отстраняване източника на шум;

4. временно лишаване от правото да се упражнява дадена професия или дейност за срок от три месеца до една година.

[image: image10.emf]Чл.42. (1) Актовете за установяване на нарушенията се съставят от длъжностни лица, определени със заповед на кмета на общината и от служители на Районно управление на полицията –Пирдоп,Районно управление “Пожарназащита испасяване” –Пирдоп и РИОКОЗ -София област.
(2) Наказателните постановления се издават от кмета на общината.

 (3) Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.

ДОПЪЛНИТЕЛНИ РАЗПОРЕДБИ

По смисъла на тази Наредба :

1. “Повторно” е нарушението, извършено в шест месечен срок от влизане в сила на наказателното постановление, с което е наложено наказание за същото по вид нарушение.

2.”Системно” е нарушението, извършено три или повече пъти в едногодишен срок от влизане в сила на наказателното постановление, с което е наложено наказание за същото по вид нарушение.

3.”Удължено работно време” на търговски обекти, е работното им време за периода от 06.00 часа до 24.00 часа.

4. “Непрекъснато работно време на търговски обекти, е работното им време за периода от 06.00 часа до 06.00 часа (00.00- 24.00 часа).

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящата наредба се издава на основание чл. 21, ал. 2 от  Закона за местното самоуправление и местната администрация, и във връзка с:

1. Чл. 2 и § 4 от Преходните и заключителни разпоредби на Закона за ограничаване на  административното регулиране и административен контрол върху стопанската дейност.

2. Чл. 191 от Закона за защита на потребителите.

3. Чл. 60 от Закона за туризма.

4. Глава III, Раздел II и Раздел VI от Закона за местните данъци и такси.

5. Чл. 30 от Закона за тютюна и тютюневите изделия.

6.Чл.22 от Закона за защита от шум в околната среда.

7.Чл. 76, ал. 3 от Административно процесуален кодекс.

8. Чл. 8 от Закона за нормативните актове.

§ 2. Разпоредбите на тази наредба, свързани с основанията и размера на санкциите, не се прилагат за търговска дейност със стоки и услуги, когато същата е уредена с друг нормативен акт.

§ 3. Търговските обекти, регистрирани по реда на отменена Наредба, остават в сила до настъпване на промяна в обстоятелствата и се вписват служебно в съответния информационен масив, за което търговците не подават заявления  по реда на чл.6..

§ 4. Търговците ,стопанисващи обекти с удължено и непрекъснато работно време, представят копие за регистрация на дейността за самоохрана на обекта издадено от Районна  управление “ Полиция” или договор с лицензиран търговец за частна охранителна дейност за конкретния обект за осигуряване обществения ред ,охраната и безопастността на деца и посетители по чл.12, ал. 5, т.3 и чл. 23, ал. 4 т.5 и т. 7 в срок до два месеца след влизане Наредбата в сила.

§ 5. Изпълнението Наредбата се възлага на кмета на общината.

§ 6. Не се смята за търговия по смисъла на Наредбата:

1. покупка на ценни книги с цел продажба;

2. търговско представителство и посредничество;

3. комисионни, спедиционни и превозни сделки;

4. застрахователни сделки;

5. банкови и валутни сделки;

6. менителници, записи на заповед и чекове;

7. складови сделки;

8. лицензионни сделки;

9. стоков контрол;
10. сделки с интелектуална собственост;

11. покупка, строеж или обзавеждане на недвижими имоти с цел продажба;

12. дейността на лекари и стоматолози

13. адвокатските услуги

14. нотариалните услуги

15. счетоводните услуги

16. дейността на художници и архитекти

17. консултантски услуги

§ 7. С приемане на Наредба за търговска дейност и услуги на територията на Община Пирдоп се отменя чл.3 и чл.4 от Наредба  за  обществения ред на територията на Община Пирдоп.

§ 8. Настоящата Наредба за търговска дейност и услуги на територията на Община Пирдоп е приета  от Общински съвет - Пирдоп  с Решение № 48 от протокол № 6 / 29.03.2012 г.
§ 9. Настоящата наредба е допълнена с Решение № 26 от протокол № 3 / 31.03.2016 г.

§10. Настоящата наредба е изменена с Решение № 89 / 29.06.2017г.       
В едномесечен срок от влизане в сила на тази Наредба, лицата извършващи търговия с алкохол и спиртни напитки уведомяват писмено за това Общинската администрация.

§11 ( нов с Решение № 127/25.09.2025г. на ОбС - Пирдоп в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз)  Размерът на всички парични суми, посочен в български лева, се превалутира и закръглява в евро, съобразно реда по чл. 12 и чл. 13 от Закона за въвеждане на еврото в Република България

Настоящата Наредба и приложенията към нея се довеждат до знанието на населението чрез публикуване в сайта на Община Пирдоп.

